13. ข้อมูลอื่นที่เกี่ยวข้อง

ข้อมูลอื่นที่อาจมีผลกระทบต่อการตัดสินใจของผู้ลงทุนอย่างมีนัยสำคัญของบริษัท ในปี 2546
จะเป็นการพัฒนาศักยภาพการบริหารงานภายในของบริษัทเป็นส่วนใหญ่เพื่อเพิ่มประสิทธิภาพในการผลิต
เพิ่มศักยภาพในการแข่งขันและเพิ่มคุณภาพของบุคลากรบริษัท จึงรายงานให้ผู้ถือหุ้นทราบดังนี้

13.1 โครงการขยายผลการทำ TPM

จากการที่ได้นำอาจารย์ที่ปรึกษาจาสถาบันเทคโนโลยี พระจอมเกล้าพระนครเหนือ
เข้ามาเป็นที่ปรึกษาในการเริ่มดำเนินการทำกิจกรรม TPM ในปี 2546 เป็นการเริ่มนำระบบ TPM
เข้ามาใช้กับเครื่องจักรบางเครื่องเพื่อเป็นตัวอย่างและให้ระดับผู้บริหารเข้าใจและรู้วิธีการดำเนินการได้รับผลดีในทางปฏิบัติและยังสามารถกระตุ้นให้พนักงานในระดับปฏิบัติการมีการตื่นตัว
ทำให้ในปี 2547 ทางบริษัทฯ จึงได้มีแผนที่จะทำ TPM
กับทุกเครื่องจักรที่สำคัญในสายการผลิตทั้งหมด เพื่อลด Breakdown
ของเครื่องจักรและลดความสูญเสียในการผลิต อันเป็นการสอดคล้องกับนโยบายบริษัทฯ
ในการลดต้นทุนในสายการผลิต

วัตถุประสงค์และเป้าหมาย

วัตถุประสงค์

1. จัดทำระบบการบริหารคุณภาพทั่วทั้งองค์การ

  2. จัดทำระบบการบำรุงรักษาทวีผลที่ทุกคนมีส่วนร่วม

3. จัดทำระบบการปรับปรุงประสิทธิภาพการผลิต

เป้าหมาย

1.  สามารถพัฒนาระบบบริหารคุณภาพให้ครอบคลุมทั่วทั้งองค์กร

2.  สามารถพัฒนาระบบการบำรุงรักษาทวีผลที่ทุกคนมีส่วนร่วม

3.  สามารถปรับปรุงประสิทธิภาพการผลิต เพื่อลดความสูญเสีย

ระยะเวลาของโครงการเริ่มตั้งแต่ 1 ตุลาคม 2546 สิ้นสุดโครงการ 14 พฤษภาคม 2547
โดยมีทีม

ที่ปรึกษาแนะนำรวมจำนวน 3 ท่าน

  13.2 โครงการปรับปรุงการวางแผนการผลิตเพื่อเพิ่มผลผลิต

เป็นโครงการปรับปรุงวิธีการวางแผนการผลิตเพื่อลดเวลาในการตั้งเครื่องลงสาเหตุอันเนื่องมาจากลักษณะความต้องการของลูกค้าที่ได้เปลี่ยนไป
จากการสั่งครั้งละมากๆ มาเป็นสั่งจำนวนน้อยลง แต่ความถี่ในการสั่งเพิ่มขึ้น จึงทำให้ปริมาณ Job
ในการผลิตเพิ่มขึ้นเป็นอย่างมาก ทำให้เวลาในการผลิตลดน้อยลง
แต่ไปเสียเวลาเพิ่มขึ้นในเวลาของการตั้งเครื่อง
อันจะส่งผลทำให้ต้นทุนการผลิตสูงขึ้นจึงต้องรีบดำเนินการแก้ไข
โดยอาจารย์ที่ปรึกษาจากสถาบันส่งเสริมเทคโนโลยี พระจอมเกล้าพระนครเหนือ

  13.3 ระบบสารสนเทศ

1. ติดตามจากปี 2003 นั้น เนื่องด้วย ทาง PricewaterhouseCoopers Co.,Ltd.
ได้ทำการปิดหน่วยงาน GRMS ซึ่งทำการ Implement ระบบ Axapta ให้กับทางบริษัทฯ
ทำให้แผนการ Implement ล่าช้าไปกว่ากำหนดเดิม โดยทางบริษัทฯ ได้ตัดสินใจ เซ็นสัญญาจ้าง
ESG Business Solutions Co.,Ltd. เพื่อ Implement ระบบต่อจากเดิม
ซึ่งทีมงานเริ่มต้นของทาง ESG เป็นทีมงาน GRMS ของ PwC ย้ายมา ผลกระทบในเรื่องการ
Implement ระบบผลิต (Production) ที่ล่าช้า สามารถดำเนินการต่อเนื่องได้ตั้งแต่ปลายปี
2003 แล้ว และ คาดว่าจะแล้วเสร็จในปี2004

2. การวางระบบเครือข่ายภายในบริษัทฯ ได้ดำเนินการแล้วเสร็จในปี 2003

3. ระบบสำรองข้อมูลของ Axapta ได้ทำการ Implement ไปแล้วบางส่วน
ยังเหลืออีกเล็กน้อยที่ทำการจัดซื้อเพิ่มเติม และ จะ Implement ในปี 2004 นี้

4. ปี 2004 จะดำเนินการ Implement Axapta ในส่วนที่ยังค้างอยู่ และ ปรับปรุงระบบรายงาน
ทางสารสนเทศ ให้มีประสิทธิภาพมากยิ่งขึ้น เพื่อช่วยในการตัดสินใจในการบริหารงานได้มากยิ่งขึ้น
นอกจากนี้จะทำการ Implement ระบบจัดเก็บเอกสารดิจิตอล
เพื่อให้รองรับการเก็บเอกสารอย่างมีประสิทธิภาพ และ
ถูกต้องตามความต้องการของหน่วยงานราชการ เช่น กรมสรรพากร เป็นต้น

รายงานของคณะกรรมการตรวจสอบ

ในระหว่างปี พ.ศ. 2547
คณะกรรมการตรวจสอบได้ปฏิบัติหน้าที่สอบทานงบการเงินและรายงานทางการเงินของบริษัทให้ถูกต้องโปร่งใสเชื่อถือได้อันเป็นหน้าที่ขั้นพื้นฐานแล้ว
ได้ติดตามผลการดำเนินงานแต่ละไตรมาสให้เป็นไปตามแผนการดำเนินธุรกิจ
ดูแลการลงทุนทั้งทางด้านการลงทุนในหลักทรัพย์และการลงทุนในการปรับปรุงอุปกรณ์การผลิต
ประเมินความเพียงพอของระบบการควบคุมภายใน แนะนำอุปกรณ์การผลิต
ประเมินความเพียงพอของระบบการควบคุมภายใน แนะนำองค์ประกอบต่างๆ
ในการวางกรอบการบริหารความเสี่ยง สำหรับเรื่องหลักการกำกับดูแลกิจการที่ดี
ได้ปรับปรุงข้อมูลที่เปิดเผยในรายงานประจำปีตามประกาศของสำนักงานคณะกรรมการกำกับหลักทรัพย์และตลาดหลักทรัพย์ที่
กลต. จ. (ว) 38/2547 เรื่องการปรับปรุงบรรษัทภิบาลของบริษัทจดทะเบียนด้วยแล้ว

คณะกรรมการตรวจสอบได้เสนอคณะกรรมการบริษัทพิจารณาแต่งตั้ง ดร.วิรัช อภิเมธีธำรง
ผู้สอบบัญชีรับอนุญาตเลขที่ 1378 และนายชัยกรณ์ อุ่นปิติพงษา ผู้สอบบัญชีรับอนุญาตเลขที่ 3196
แห่งสำนักงาน ด.ร.วิรัช แอนด์ แอสโซซิเอทส์ เป็นผู้สอบบัญชีงบดุล
และงบการเงินของบริษัทประจำปี พ.ศ. 2548 เพื่อนำเสนอที่ประชุมผู้ถือหุ้นพิจารณาอนุมัติต่อไป

[]

.

(นายเกียรติพงศ์ กาญจนภี)

ประธานคณะกรรมการตรวจสอบ